Azərbaycan Qiymətləndiricilər Cəmiyyətinin

Ekspertiza Mərkəzinin

ƏSASNAMƏSİ

**1 Ümumi müddəalar**

1.1. Azərbaycan Qiymətləndiricilər Cəmiyyətinin Ekspertiza Mərkəzi- Azərbaycan Qiymətləndiricilər Cəmiyyətinin(bundan sonra AQC) tərkibində AQC Ali orqanları tərəfindən təsis edilən, AQC İdarə Heyəti (bundan sonra İH) tərəfindən təşkil olunan Azərbaycan Respublikasının Konstitusiyası, müvafiq qanunları və “Qiymətləndirmə Haqqında Azərbaycan Respublikasının Qanunu”na, AQC Nizamnaməsinə, AQC Elmi-Metodiki Şurasının tövsiyyələrinə, beynəlxalq qiymətləndirmə standartlarına, Azərbaycan Respublikasının Milli Qiymətləndirmə Standartlarına əsasən fəaliyyət göstərir. Əsasnamə Ekspertiza Mərkəzinin(bundan sonra EM) statusunu, fəaliyyət məqsəd və istiqamətini, səlahiyyətlərini, struktur və iş qaydasını müəyyən edən sənəddir.

1.2 EM AQC üzvlərindən və sertifikatlaşmış mütəxəssislərdən təşkil edilir, AQC İH tərəfindən fəaliyyəti dayandırıla, yenidən təşkil edilə və tərkibinə əlavə və dəyişikliklər edilə bilər. EM fəaliyyətini tənzimləyən Əsasnamə AQC İH tərəfindən qəbul edilir. EM tərkibi EM sədri tərəfindən təklif edilir və AQC İH tərəfindən təsdiqlənir. Cari və fəaliyyətlə əlaqədar məsələlər EM tərəfindən müəyyənləşdirilir.

1.5. EM üzvlərinə fəaliyyəti əsasında AQC büdcəsinə daxil olan gəlirlərdən mükafat verilir. Mükafatlar EM rəhbərliyi tərəfindən müəyyənləşdirilir və AQC İH təsdiq etdikdən sonra ayrılır.

1.6. EM fəaliyyəti barədə ictimaiyyətə dövrü olaraq məlumat verir və bu məlumatlar müxtəlif təyinatlı KİV-lərdə işıqlandırılır.

**2 Ekspert Mərkəzinin məqsəd və funksiyaları**

2.1. EM fəaliyyətinin əsas məqsədi qiymətləndirmə hesabatlarının aşağıdakı tələblərə görə ekspertizadan keçirilməsini təmin edir:

- Azərbaycan Respublikasının Qanunlarına, normativ sənədlərə, Azərbaycan Respublikasının Konstitusiyasına, Azərbaycan Respublikasının «Qiymətləndirmə Haqqında Qanunu”na uyğunluq;

-Beynəlxalq və milli qiymətləndirmə standartlarına, qiymətləndirmə qaydalarına, hüquqi normativlərə, beynəlxalq təcrübəyə uyğunluq, riyazi baxımdan dəqiqlik, son nəticənin həqiqətə uyğunluğu.

2.2. EM ekspertizanın nəticəsində ekspert və ya ekspertlər tərəfindən yazılı şəkildə hazırlanmış müsbət və ya mənfi ekspert rəyi təqdim edir.

2.3. EM digər funksiyaları aşağıdakılardır:

- qiymətləndirmə sahəsində normativ-hüquqi bazanın təkmilləşdirilməsi istiqmətində təkliflərin hazırlanması;

- qiymətləndiricilərin kvalifikasiya səviyyəsinin yüksəldilməsi istiqamərində fəaliyyət;

- qiymətləndirmə hesabatlarının istifadəçilərinə hesabatların həqiqətə uyğun və obyektiv təşkili ilə bağlı dəstək verilməsi;

- qiymətləndirmə fəaliyyəti istiqamətində ölkə qanunvericiliyi ilə qadağan olunmayam digər sahələr.

**3 Ekspertiza Mərkəzinin səlahiyyətləri**

3.1. Üzərinə düşən vəzifələri yerinə yetirmək üçün EM:

- qiymətləndirmə fəaliyyəti ilə bağlı dövlət orqanları və müvafiq strukturlarla əlaqəli fəaliyyət göstərir, müxtəlif görüşlər keçirir və müzakirələr aparır;

- qiymətləndirmə metod və metodologiyasının təkmilləşdirilməsi sahəsində elmi-araşdırma işlərinin təşkilini həyata keçirir;

- qiymətləndiricilər üçün hüquqi, peşəkar və metodiki konsultasiyalar, sertifikasiya imtahanları təşkil edir;

- ekspertlərin kompetensiyasında olmayan texniki, hüquqi və digər sahələrin mütəxəssislərini məsləhətçı qismində işə cəlb edir;

- dəyirmi masaların, elmi konfransların və seminarların təşkilində iştirak edir;

- qiymətləndirmə sahəsində metodiki və digər sənədlərin, o cümlədən tədris vəsaitlərin hazırlanmasında tövsiyyələr verir;

- analitik ekspert yazıları ilə çıxış edir;

- AQC daxilində üzv şirkətlər tərəfindən edilmiş qiymətləndirmələr zamanı ortaya çıxan mübahisəli məsələləri həll edir;

-hesabatlar üzrə izahlar verir və konsultasiyalar təşkil edir.

**4 EM strukturu və rəhbərliyi.**

Ekspertlərin, EM və EM sədrinin səlahiyyətləri.

- EM tərəfindən imzalanmış ekspert rəylərinə dair şikayətlərin nəzərdən keçirilməsi;

- EM üzvlərinin fəaliyyətində pozuntuların aşkarlanması zamanı onların hesabat ekspertizalarının keçirilməsindən müvəqqəti uzaqlaşdırılması;

- Ekspert Şurasının iclaslarında iştirak etmək hüququna malikdir;

- qiymətləndirmə hesabatlarının ekspertizasını aparırlar;

- ekspert rəylərini imzalayırlar;

- EM fəaliyyətinin planlaşdırılması və təşkili, proqram və layihələrin, EM qərarlarının hazırlanmasında iştirak edirlər;

- EM üzvlərinin öhdəliklərinin yerinə yetirilməsi üçün mövcud olan məlumatlarla tanış olurlar;

4.1. EM AQC Konfransından sonra keçirilən İdarə Heyətinin ilk yığıncağında 3 il müddətinə seçilir. İH EM sədrini, o isə, EM üzvlərini müəyyən edir.

4.2. EM sədri:

- EM fəaliyyətini təşkil edir;

- EM üzvlərinin hazırladığı ekspert rəylərini təstiq edir;

- EM iclaslarını çağırır, rəhbərlik və təmsil edir;

- AQC İdarə Heyətinə EM üzvləri barədə təqdimatlar verir;

- Rəhbər olmadıqda öz səlahiyyətini üzvlərdən birinə həvalə edir.

**5 Ekspertiza Mərkəzinin reqlamenti**

5.1. Qiymətləndirmə hesabatının ekspertizasının keçirilməsi əsası EM və AQC İH tərəfindən qərarın qəbul edilməsidir;

5.2. Ekspertizanın keçirilməsi qərarı aşağıdakı hallarda qəbul olunur:

5.2.1. Hesabatların ekspertizasının keçirilməsi üçün müqavilənin bağlanması;

5.2.2. Məhkəmə tərəfindən təyin edilmə;

5.2.3. Qiymətləndirmə xidmətləri istehlakçılarının şikayətləri üzrə ;

5.2.4. Azərbaycan Respublikasının qanunlarına əsasən;

5.3. 5.2. bölümündə nəzərdə tutulmayan hallarda ekspertizanın imtinası qərarı qəbul olunur;

5.4. Qiymətləndirmə hesabatının ekspertizasının keçirilməsi zamanı Azərbaycan Respublikası qanunları və beynəlxalq qiymətləndirmə standartları çərçivəsində siyahısı müəyyən edilən sənədlər təqdim edilməlidir;

5.5. Qiymətləndirmə hesabatının ekspertizasının keçirilmə müddəti müqavilə ilə Azərbaycan Respublikasının qanunvericiliyi əsasında müəyyənləşir.

5.6. Ekspert rəyi Azərbaycan Respublikasının qiymətləndirmə fəaliyyətinin qanunvericiliyi əsasında formalaşır.

5.7. Qiymətləndirmə hesabatının ekspertizasının keçirilməsi üçün ekspert və ya ekspertlərin seçilməsi EM sədri tərəfindən keçirilir.

5.8. EM üzvləri zəruri hallarda birgə iclaslar keçirir. Günün gündəmi EM sədri tərəfindən təsdiq edilir;

5.9. İclasların tarixi, vaxtı və mövzusu barədə ekspertlər 5 iş günü əvvəl məlumatlandırılır;

5.10. EM iclaslarına EM üzvü olmayan maraqlı şəxslər də dəvət oluna bilər;

5.11. EM qərarları səs çoxluğu ilə qəbul olunur;

5.12. EM iclaslarında qəbul edilmiş qərarlar protokola əlavə edilir.

**6 EM institutunun ləğvi**

6.1. EM AQC İdarə Heyəti tərəfindən yaradılır və mövcud əsasnaməyə hər hansı zidd fəaliyyət və ya fəaliyyətsizlik olduqda səs çoxluğu ilə buraxılır.